FDF Hjortshøj blev oprettet d. 12 maj 1965. Et år senere blev FPF Hjortshøj/Egå oprettet, og i 1975 delte man Hjortshøj- og Egåkredsene op efter FDF og FPF's sammenlægning. Kredsen havde på dette tidspunkt endnu ikke noget hus men overvejer blandt andet det område nord for Virupskolen i Hjortshøj, hvor der i dag er boldbaner. I 1985 fik kredsen tilbud om at få en gammel vandrekirke fra Helligånds sogn i Aarhus, og en gammel gård skulle rives ned på Virupvej 15. Kredsen slog til og købte og fik dermed grunden og kirken. Den stod færdig d. 2. maj 1987 og har siden fungeret som kredshus for kredsen, der på grund af sin position i bylivet i Hjortshøj, tæller ca. 200 medlemmer inkl. ledere.
Samfund Foreninger Organisationer